

R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 940-01/24-01/7

URBROJ: 2177-1-06/02-24-2

Požega, 13. svibanj 2024.

Na temelju članka 35. stavka 2. i članka 391. stavka 1. Zakona o vlasništvu i drugim stvarnim pravima (Narodne novine, broj: 91/96., 68/98., 137/99., 22/00., 73/00., 129/00., 114/01., 79/06., 141/06., 146/08., 38/09., 153/09., 90/10, 143/12., 152/14., 81/15.- pročišćeni tekst i 94/17.- ispravak), i Odluke Gradonačelnika o prodaji nekretnine, KLASA: 940-01/24-01/7; URBROJ: 2177-1-06/02-24-3 od 26. travanj 2024. godine, raspisuje se

**JAVNI NATJEČAJ**

**za prodaju nekretnin****a**

I. Grad Požega, Trg Sv. Trojstva 1, 34000 Požega, prodaje sljedeće nekretnine:

|  |  |  |  |  |  |  |
| --- | --- | --- | --- | --- | --- | --- |
| Red. broj | Nekretnina oznake k.č.br. | Zemljišno-knjižni opis nekretnine | k.o./zk.ul.br. | Površina | Lokacija | Početna cijena |
| 1. | 22/1 | Kuća, zgrada i dvorište | Požega/4019 | 203 m2 | Ulica Ante Starčevića 80, Požega | 15.000,00 eura  |
| 2. | 120 | Vrt u potkućnici | Stara lipa474 | 80 čhv | Stara Lipa 62 | 1.500,00 eura |
| 3. | 989 | Kuća i dvorište u selu | Štitnjak323 | 1207 m2 | Golobrdci 105 | 5.000,00 eura |

II. JAVNI NATJEČAJ SE PROVODI USMENIM JAVNIM NADMETANJEM - LICITACIJOM

 Javni natječaj provodi Povjerenstvo za prodaju nekretnina u vlasništvu Grada Požege

III. UVJETI JAVNOG NATJEČAJA

Za sudjelovanje na javnom natječaju obvezno je na IBAN Grada Požege, broj: HR8123600001835100008, s pozivom na broj: HR68 7706-OIB izvršiti uplatu jamčevine u visini od 20% ukupne početne kupoprodajne cijene i to:

* za nekretninu pod rednim brojem 1. jamčevina iznosi 3.000,00 eura
* za nekretninu pod rednim brojem 2. jamčevina iznosi 300,00 eura
* za nekretninu pod rednim brojem 3. jamčevina iznosi 1.000,00 eura

Prijava za sudjelovanje na javnom natječaju mora sadržavati:

- dokaz o uplaćenoj jamčevini

- presliku osobne iskaznice ukoliko je ponuditelj fizička osoba

- presliku izvatka iz sudskog registra za pravne osobe

- broj tekućeg računa za fizičke osobe odnosno žiro-račun za pravne i fizičke osobe koje obavljaju samostalnu djelatnost, u slučaju povrata jamčevine.

Rok za dostavu prijava je **28. svibnja 2024. godine,** na adresu: Grad Požega, Trg Sv. Trojstva 1, 34000 Požega, s naznakom „ZA JAVNI NATJEČAJ – NE OTVARATI“, (naznačiti za koju nekretninu se dostavlja prijava).

Dan predaje ponude smatra se dan predaje ponude u pisarnici Grada Požege, odnosno dan predaje ponude na poštu preporučenom pošiljkom.

Nepotpune i nepravodobne ponude neće se razmatrati.

IV. IZBOR NAJPOVOLJNIJEG PONUDITELJA

Najpovoljnijim ponuditeljem smatrat će se onaj natjecatelj koji uz ispunjenje uvjeta iz javnog natječaja ponudi najviši iznos kupoprodajne cijene.

Smatra se da je odustao od svoje ponude onaj natjecatelj koji osobno ili putem svog opunomoćenika ne pristupi javnoj licitaciji.

Prodavatelj Grad Požega zadržava pravo ne prihvatiti niti jednu ponudu i poništiti javni natječaj bez obzira na ponudbene uvjete.

Ukoliko jamčevinu uplati samo jedan natjecatelj, nekretnina se može prodati tom natjecatelju po početnoj kupoprodajnoj cijeni.

Usmeno se licitira na način da natjecatelj može licitirati iznad početne kupoprodajne cijene za novčani iznos koji odgovara iznosu do najviše 5% od početne cijene pa sve dok se ne dođe do najvećeg ponuđenog iznosa kupoprodajne cijene.

Pravo na kupnju nekretnine ostvaruje natjecatelj koji izlicitira najveću kupoprodajnu cijenu što utvrđuje Povjerenstvo pismeno u svom zapisniku.

Ponuditelju koji ne bude odabran kao najpovoljniji, vratit će se uplaćena jamčevina u roku 8 dana od dana donošenja odluke o odabiru.

VI. Grad Požega će s najpovoljnijim ponuditeljem zaključiti kupoprodajni ugovor na temelju odluke o odabiru koju na prijedlog Povjerenstva donosi Gradonačelnik Grada Požege.

Odabrani ponuditelj dužan je s prodavateljem zaključiti kupoprodajni ugovor u roku od petnaest (15) dana od dana primitka odluke o odabiru, a ukoliko to ne učini, smatra se da je odustao od kupnje. Ukoliko najpovoljniji ponuditelj odustane od kupnje, prodavatelj pridržava pravo izabrati drugog ponuditelja među ponuditeljima, sukladno utvrđenim uvjetima. U slučaju odustajanja odabranog ponuditelja od kupnje nakon donošenja odluke o odabiru, prodavatelj nema obvezu vratiti uplaćenu jamčevinu.

Iznos uplaćene jamčevine uračunava se u kupoprodajnu cijenu, a preostali iznos kupoprodajne cijene utvrdit će se kupoprodajnim ugovorom uz uvjet da rok plaćanja preostalog iznosa ne može biti duži od 60 dana od dana sklapanja kupoprodajnog ugovora.

Prodaja se obavlja po načelu »viđeno - kupljeno«, što isključuje prigovore bilo koje vrste.

VII. Javno otvaranje i javna licitacija će se održati dana **3. lipnja 2024. godine u 12:00 sati** u Gradskoj vijećnici Grada Požege, Trg Svetog Trojstva 1, 34000 Požega.

VIII. Ovaj Javni natječaj bit će objavljen na Oglasnoj ploči Grada Požege, na službenoj internetskoj stranici Grada Požege i u Glasu Slavonije.

IX. Podatke o nekretninama koje su predmet ovog javnog natječaja zainteresirani natjecatelji mogu dobiti svakim radnim danom od 8,00 do 14,00 sati u Upravnom odjelu za imovinsko-pravne poslove Grada Požege, soba broj: 14, na telefon broj: 034/311-331, tatjana.perutka@pozega.hr.

GRADONAČELNIK GRADA POŽEGE